《送谢大城南还游集禧观寄谢大得箕字》
宋代·刘攽

骤雨堕河汉，烈风振南箕。秋阴变萧爽，重此田野期。

森木蔽严籞，交流会清池。幽鹭起丰草，鸣蝉嘒乔枝。

客车忽已远，樽酒难重持。谁令语言适，深作别后思。

夕霁归马轻，叩户仙真祠。羽人披衣笑，官殿凉参差。

黄鹄自飞来，青竹方可骑。相从岂无术，望君隔前陂。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。